pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ศบค. ชี้แจงข้อสงสัยการเปลี่ยนแปลงมาตรการการเดินทางเข้าประเทศ พร้อมเน้นย้ำว่าจะประเมินทั้งสถานการณ์ภายในประเทศและนอกประเทศว่าจะดำเนินมาตรการต่อไปอย่างไร
วันพุธที่ 22 ธันวาคม 2564
ศบค. ชี้แจงข้อสงสัยการเปลี่ยนแปลงมาตรการการเดินทางเข้าประเทศ พร้อมเน้นย้ําว่าจะประเมินทั้งสถานการณ์ภายในประเทศและนอกประเทศว่าจะดําเนินมาตรการต่อไปอย่างไร
ศบค. ชี้แจงข้อสงสัยการเปลี่ยนแปลงมาตรการการเดินทางเข้าประเทศ พร้อมเน้นย้ําว่าจะประเมินทั้งสถานการณ์ภายในประเทศและนอกประเทศว่าจะดําเนินมาตรการต่อไปอย่างไร
วันนี้ 22 ธันวาคม 2564 เวลา 12.40 น. ณ ทําเนียบรัฐบาล พญ.สุมนี วัชรสินธุ์ ผู้อํานวยการสํานักสื่อสารความเสี่ยงและพัฒนาพฤติกรรมสุขภาพ กรมควบคุมโรค ในฐานะผู้ช่วยรองโฆษก ศบค. ได้กล่าวในการแถลงข่าวศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้ตอบคําถามสื่อมวลชน 3 ข้อ ดังนี้
1. ต่อประเด็นคําถามว่า หลัง 4 ม.ค. 2565 จะเริ่มกลับมาใช้ Test&Go อีกหรือไม่นั้น จากที่ประชุม ศบค ชุดใหญ่เมื่อวานนี้ มีการชี้แจงว่า มาตรการที่ได้ออกไปจะต้องมีการประเมินสถานการณ์ว่าหลังจากมีการออกมาตรการไปแล้ว สถานการณ์การติดเชื้อโอไมครอนทั่วโลกและภายในประเทศไทยเป็นอย่างไร เพื่อนํามาปรับรูปแบบการวางแผนว่ามาตรการจะเป็นไปในทิศทางไหน โดยวันที่ 4 ม.ค. 2565 จะเป็นวันที่ประเมินสถานการณ์ก่อน ยังไม่ได้พิจารณาว่าจะลดหรือเพิ่มมาตรการ
2. คําถามเรื่องคนไทยที่จะกลับเข้ามาประเทศไทย ต้องมีมาตรการอย่างไร ศบค. ชี้แจงว่า สําหรับคนไทยที่กําลังจะเดินทางกลับเข้าประเทศ ยืนยันว่าไม่ว่าจะคนไทยหรือชาวต่างชาติ ใช้มาตรการเดียวกันคือ ยังคงต้องกักตัว และตรวจ RT-PCR 2 ครั้ง
3. คําถามเรื่องกําหนดการเปิดด่านบริเวณชายแดน จ.หนองคาย โดยให้เข้ามาแบบ Test & Go ศบค. กล่าวว่า การเปิดพื้นที่หนองคายเป็นการเปิดในลักษณะ Test&Go ซึ่งเป็นการเปิดพื้นที่ Test&Go ทางบกที่แรกที่มีการพูดคุยเพื่อทําเป็นพื้นที่นําร่อง แต่เนื่องด้วยสถานการณ์ในขณะนี้ที่เราปิดระบบ Test&Go ทางอากาศไปแล้ว สําหรับการเปิด Test&Go ทางบกก็ยังต้องเลื่อนออกไปก่อน โดยจะมีการติดตามสถานการณ์อย่างใกล้ชิดทั้งทางที่หนองคายและทางชายแดนประเทศลาวที่ติดกับหนองคาย
ในช่วงท้าย ศบค. เน้นย้ําว่า ไม่ว่าจะโควิด-19 สายพันธุ์ไหน สามารถป้องกันได้ด้วยการป้องกันการติดเชื้อโควิด-19 แบบครอบจักรวาล (Universal Prevention) ไม่ว่าจะเป็นการสวมหน้ากากอนามัยตลอดเวลา การเว้นระยะห่าง การล้างมือ การตรวจ ATK เป็นระยะ การไม่ใช้ของใช้กับผู้อื่น และกลุ่มเสี่ยง อาทิ ผู้สุงอายุ กลุ่มผู้ที่มีโรคประจําตัว ควรจะออกจากบ้านเมื่อจําเป็นเท่านั้น เลี่ยงการสัมผัสหน้ากากและทานอาหารปรุงสุกเท่านั้น ทั้งนี้ สําหรับปีใหม่ ขอให้เที่ยวอย่างระมัดระวัง ขอให้ตระหนักว่า บุคคลใกล้ชิดอาจจะติดโควิด-19 ได้เสมอ หรืออาจจะติดเชื้อแต่ไม่แสดงอาการ ดังนั้น มาตรการส่วนบุคคลจึงจําเป็นสําหรับการไปเที่ยวและการร่วมกิจกรรมปีใหม่ในทุกสถานที่ เพื่อท่องเที่ยวปีใหม่อย่างปลอดภัยและมีความสุข
รัฐบาลไทย-ข่าวทำเนียบรัฐบาล-ทส. เดินหน้าเร่งแก้ไขปัญหาที่ดินที่อยู่ในความรับผิดชอบ หวังแก้ไขปัญหาความเดือนร้อนของประชาชน
วันอังคารที่ 28 ธันวาคม 2564
ทส. เดินหน้าเร่งแก้ไขปัญหาที่ดินที่อยู่ในความรับผิดชอบ หวังแก้ไขปัญหาความเดือนร้อนของประชาชน
ทส. เดินหน้าเร่งแก้ไขปัญหาที่ดินที่อยู่ในความรับผิดชอบ หวังแก้ไขปัญหาความเดือนร้อนของประชาชน
ทส. เดินหน้าเร่งแก้ไขปัญหาที่ดินที่อยู่ในความรับผิดชอบ หวังแก้ไขปัญหาความเดือนร้อนของประชาชน
วันนี้ (27 ธันวาคม 2564) เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมคณะอนุกรรมการแก้ไขปัญหาที่ดินที่อยู่ในความรับผิดชอบของกระทรวงทรัพยากรธรรมชาติและสิ่งแวดล้อม โดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมด้วยคณะผู้บริหารระดับสูง กรมป่าไม้ กรมอุทยานแห่งชาติ สัตว์ป่าและพันธุ์พืช กรมทรัพยากรทางทะเลและชายฝั่ง ตลอดจนเจ้าหน้าที่ในสังกัดกระทรวงฯ และคณะอนุกรรมการฯ ที่เกี่ยวข้อง เข้าร่วมประชุม ณ ห้องประชุม ชั้น 17 อาคารกระทรวงทรัพยากรธรรมชาติและสิ่งแวดล้อม และในรูปแบบออนไลน์ผ่านระบบการประชุมทางไกล (VDO Conference) เพื่อเร่งแก้ไขปัญหาด้านที่ดินและสิ่งแวดล้อมให้กับพี่น้องประชาชนตามนโยบายของรัฐบาล และนําผลสรุปรายงานต่อคณะกรรมการแก้ปัญหาของขบวนการประชาชนเพื่อสังคมที่เป็นธรรม ซึ่งมี พลเอก ประวิตร วงษ์สุวรรณ รองนายกรัฐมนตรี เป็นประประธาน ในวันที่ 7 มกราคม 2565 ต่อไป
โดยการประชุมในครั้งนี้ มีการพิจารณาที่สําคัญ ประกอบด้วย 1) การดําเนินงานตามข้อเสนอแนะเชิงนโยบาย 8 ด้าน 2) การดําเนินการเพื่อแก้ไขปัญหากรณีปัญหาคดีความที่เกี่ยวข้องกับนโยบายทวงคืนผืนป่าและการบังคับใช้กฎหมาย จํานวน 15 กรณี และ 3) การดําเนินการแก้ไขปัญหาความเดือดร้อนของราษฎร จํานวน 66 กรณี
ซึ่งที่ประชุมได้รับทราบข้อสังเกตการณ์จากเครือข่ายภาคประชาชน และมอบหมายให้หน่วยงานที่เกี่ยวข้องเร่งรัดตรวจสอบและดําเนินการแก้ไขปัญหาในแต่ละกรณีร่วมกับเครือข่ายภาคประชาชนต่อไป
รัฐบาลไทย-ข่าวทำเนียบรัฐบาล-“อนุทิน” นำผู้แทนไทยซักซ้อมเต็มที่ก่อนนำเสนอ “ภูเก็ต” เป็นเจ้าภาพจัดงาน Specialised Expo
วันจันทร์ที่ 20 มิถุนายน 2565
“อนุทิน” นําผู้แทนไทยซักซ้อมเต็มที่ก่อนนําเสนอ “ภูเก็ต” เป็นเจ้าภาพจัดงาน Specialised Expo
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนประเทศไทยนําเสนอความพร้อม “ภูเก็ต” ให้เป็นเจ้าภาพจัดงาน Specialised Expo ปี 2028 แข่งกับสหรัฐอเมริกา อาร์เจนตินา เซอร์เบีย และสเปน
รองนายกรัฐมนตรีและรัฐมนตรีว่าการกระทรวงสาธารณสุข นําคณะผู้แทนประเทศไทยนําเสนอความพร้อม “ภูเก็ต” ให้เป็นเจ้าภาพจัดงาน Specialised Expo ปี 2028 แข่งกับสหรัฐอเมริกา อาร์เจนตินา เซอร์เบีย และสเปน เผยประชุมซักซ้อมเต็มที่ก่อนนําเสนอ หากได้รับสิทธิ์จาก BIE จะช่วยกระตุ้นเศรษฐกิจ มีเงินสะพัดกว่า 4.9 หมื่นล้านบาท เกิดการจ้างงาน ส่งเสริม Medical Hub และการท่องเที่ยวเชิงสุขภาพ
วันนี้ (20 มิถุนายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ตนพร้อมด้วยผู้บริหารกระทรวงสาธารณสุข กระทรวงการต่างประเทศ สํานักงานส่งเสริมการจัดประชุมและนิทรรศการ (TCEB) และผู้ว่าราชการจังหวัดภูเก็ต เดินทางมาเข้าร่วมประชุมสามัญประจําปี ครั้งที่ 170 ของสํานักงานองค์การนิทรรศการนานาชาติ (BIE 170th General Assembly) ที่กรุงปารีส ประเทศฝรั่งเศส ระหว่างวันที่ 19-21 มิถุนายน 2565 เพื่อร่วมนําเสนอความพร้อมของประเทศไทย (Country Presentation) ในการเป็นเจ้าภาพการจัดงานเอ็กซ์โปวาระพิเศษ (Specialised Expo) ที่จังหวัดภูเก็ต ภายใต้ชื่องาน EXPO 2028 – Phuket, Thailand ในนามรัฐบาลไทย ซึ่งครั้งนี้ยังมีประเทศที่เสนอตัวเพื่อเป็นเจ้าภาพการจัดงานอีก 4 ประเทศ ได้แก่ สหรัฐอเมริกา อาร์เจนตินา เซอร์เบีย และสเปน
ทั้งนี้ ประเทศไทยได้ยื่นเสนอเป็นเจ้าภาพการจัดงานเมื่อวันที่ 7 มกราคม 2565 นําส่งเอกสารทางเทคนิคในช่วงเดือนพฤษภาคมที่ผ่านมา โดยจะมีการนําเสนอความพร้อมของประเทศจํานวน 3 ครั้ง ครั้งนี้เป็นครั้งที่ 1 และทาง BIE จะเริ่มสํารวจพื้นที่การจัดงาน 2 ครั้ง โดยจะสํารวจครั้งแรกในเดือนกรกฎาคมนี้ เมื่อกระบวนการเสร็จสิ้นจะประกาศผลประเทศที่ได้รับคัดเลือกช่วงเดือนมิถุนายน 2566 หากประเทศไทยชนะการคัดเลือกจะใช้เวลาจัดเตรียมงาน 4 ปี ระหว่างปี 2567-2570 โดยมีกําหนดการจัดงาน ระหว่างวันที่ 20 มีนาคม -17 มิถุนายน 2571 รวมระยะเวลา 3 เดือน ซึ่ง TCEB ประเมินว่าจะสามารถดึงดูดนักท่องเที่ยวเข้าร่วมงาน 4.93 ล้านคน เป็นชาวไทยร้อยละ 54 และชาวต่างชาติร้อยละ 46 มีรายได้จากการจัดงาน 3,312 ล้านบาท เกิดเงินสะพัดทางเศรษฐกิจระหว่างช่วงเวลาจัดงานราว 49,231 ล้านบาท ส่งผลดีต่อเศรษฐกิจในภาพรวมและผลิตภัณฑ์มวลรวมในประเทศ (GDP) 39,357 ล้านบาท มีรายรับจากการเก็บภาษี กระตุ้นการจ้างงาน มีความคุ้มค่าในการลงทุนถึง 9 เท่า นอกจากนี้ยังเป็นการส่งเสริมภาพลักษณ์และขับเคลื่อนนโยบายตามยุทธศาสตร์การพัฒนาประเทศไทยเป็นศูนย์กลางสุขภาพนานาชาติ (Medical Hub) เป็นพื้นที่แลกเปลี่ยนนวัตกรรมทางการแพทย์และการส่งเสริมสุขภาพในอนาคต
“ทันทีที่เดินทางมาถึง ได้มีการซักซ้อมการนําเสนอความพร้อมของประเทศไทย และวันนี้มีการประชุมเตรียมความพร้อมก่อนนําเสนออีกครั้ง ซึ่งจะนําเสนอความพร้อมในการจัดงานอย่างเต็มความสามารถ เพื่อให้ได้รับการคัดเลือกเป็นเจ้าภาพการจัดงาน ซึ่งจะส่งผลดีต่อการกระตุ้นเศรษฐกิจของประเทศ รวมถึงจะมีการหารือร่วมกับเอกอัครราชทูตไทย ณ กรุงปารีส เรื่องแนวทางการขับเคลื่อนนโยบาย Medical Hub และส่งเสริมการท่องเที่ยว
เชิงสุขภาพด้วย” นายอนุทินกล่าว
******************************************** 20 มิถุนายน 2565
รัฐบาลไทย-ข่าวทำเนียบรัฐบาล-​รัฐบาลเผย วิจัยวัคซีนโควิดสัญชาติไทยมีกว่า 20 ชนิด ทดสอบในคนแล้วสี่ แบบพ่นจมูก พร้อมทดสอบในคนปีนี้
วันเสาร์ที่ 5 มีนาคม 2565
​รัฐบาลเผย วิจัยวัคซีนโควิดสัญชาติไทยมีกว่า 20 ชนิด ทดสอบในคนแล้วสี่ แบบพ่นจมูก พร้อมทดสอบในคนปีนี้
​รัฐบาลเผย วิจัยวัคซีนโควิดสัญชาติไทยมีกว่า 20 ชนิด ทดสอบในคนแล้วสี่ แบบพ่นจมูก พร้อมทดสอบในคนปีนี้
วันที่ 5 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความก้าวหน้าในการวิจัยและพัฒนาวัคซีนโควิด-19 ในประเทศไทย ขณะนี้มีวัคซีนอยู่ระหว่างการวิจัยและพัฒนาจํานวนกว่า 20 ชนิด โดยวัคซีนที่มีความก้าวหน้ามากที่สุด จํานวน 4 ชนิด ได้แก่ วัคซีน Chula-Cov19 วัคซีนHXP-GPOVac วัคซีนBaiya SARS-CoV-2 Vax และวัคซีนCovigen ซึ่งอยู่ในขั้นการทดสอบในมนุษย์ และหากทดสอบครบสามระยะ ก็จะสามารถยื่นขอขึ้นทะเบียนกับองค์การอาหารและยา (อย.) ได้ สําหรับวัคซีนตัวอื่นๆมีความก้าวหน้าอยู่ในระดับทดสอบในสัตว์ทดลอง และมีหลายประเภท ทั้งชนิดใช้ไวรัสเป็นพาหะ (Viral Vector) ชนิดโปรตีนส่วนหนึ่งของเชื้อ (Protein Subunit ) ชนิดสารพันธุกรรม (mRNA) ชนิดอนุภาคไวรัสเสมือน ( Virus-like particle: VLP) เป็นต้น ซึ่งความก้าวหน้าของการพัฒนาวัคซีนต่างๆ มาจากความร่วมมืออย่างเต็มที่ของหลายภาคส่วน ทั้งหน่วยงานรัฐ อาทิ สถาบันวัคซีนแห่งชาติ องค์การเภสัชกรรม สวทช. โดยศูนย์พันธุวิศวกรรมและเทคโนโลยีชีวภาพแห่งชาติ (ไบโอเทค) สถาบันอุดมศึกษา เช่น จุฬาลงกรณ์มหาวิทยาลัย มหาวิทยาลัยมหิดล และภาคเอกชน เป็นต้น
สําหรับการพัฒนาวัคซีนโควิด-19 แบบพ่นจมูก ซึ่งแนวโน้มจะมีการใช้เพิ่มขึ้น ข้อดีคือใช้งานง่าย เป็นวัคซีนที่พ่นละอองฝอยในโพรงจมูกผ่านเข็มฉีดพ่นยาชนิดพิเศษที่ได้รับการออกแบบมาเพื่อส่งวัคซีนไปเสริมสร้างภูมิคุ้มกันในเยื่อเมือกของระบบทางเดินหายใจส่วนบนโดยตรง ซึ่งไวรัสส่วนใหญ่มักจะเข้าสู่ร่างกายผ่านทางจมูกและก่อตัวขึ้นในโพรงจมูกก่อนที่จะแพร่กระจายไปยังส่วนอื่น ๆ ของร่างกายรวมถึงปอด ซึ่งขณะนี้ทีมนักวิจัยไบโอเทค ได้พัฒนาวัคซีนพ่นจมูก “NASTVAC” ที่ผ่านการทดลองในสัตว์แล้ว คาดว่าจะสามารถผลิตตัวอย่างวัคซีนประมาณ 200-300 โดส เพื่อใช้สําหรับการทดสอบในมนุษย์ได้ในไตรมาสสองปีนี้
มากไปกว่านั้น ยังมีสเปรย์แอนติบอดีพ่นจมูกที่มีคุณสมบัติยับยั้งเชื้อโควิด-19 ซึ่งได้รับการพัฒนาจากความร่วมมือ 5 ภาคีเครือข่ายรัฐและเอกชน ประกอบด้วยจุฬาลงกรณ์มหาวิทยาลัย มหาวิทยาลัยศิลปากร สถาบันวิจัยระบบสาธารณสุข (สวรส.) องค์การเภสัชกรรม และบริษัทไฮไบโอไซ ซึ่งสเปรย์แอนติบอดีได้ผ่านการทดสอบเบื้องต้นในสัตว์ทดลองมีผลเป็นที่น่าพอใจ คาดว่าจะสามารถยื่นขอขึ้นทะเบียนต่ออย. ประมาณเดือนมิถุนายน และจะผลิตออกสู่ตลาดประมาณไตรมาส 3 ของปีนี้เช่นกัน
“นายกรัฐมนตรี ชื่นชมผลงานและความทุ่มเทของนักวิจัยไทย รวมถึงความร่วมมือของทุกภาคส่วนที่ทําให้ความก้าวหน้าในการวิจัยและพัฒนาวัคซีนโควิด-19ภายในประเทศอยู่ในระดับแนวหน้าของภูมิภาค เป็นการใช้องค์ความรู้ที่สั่งสมมาจากงานวิจัยและประยุกต์ใช้เทคโนโลยีที่ทันสมัยทัดเทียมกับนานาชาติ ในส่วนของรัฐบาล ได้จัดสรรทุนสนับสนุนการวิจัยผ่านสถาบันวัคซีนแห่งชาติ ซึ่งมีเป้าหมายให้การพัฒนาวัคซีนนําไปสู่การสร้างวัคซีนที่มีคุณภาพสําหรับคนไทย ช่วยเสริมความมั่นคงทางสาธารณสุขให้กับประเทศอย่างยั่งยืนในอนาคต” นางสาวรัชดา กล่าว
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
วันอังคารที่ 16 พฤศจิกายน 2564
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
นายกรัฐมนตรีเป็นประธานในพิธีเปิดใช้ “ท่าเรือปากเมง เปิดประตูสู่อันดามัน” เชื่อมหมู่เกาะต่างๆ รองรับการเปิดประเทศกระตุ้นเศรษฐกิจของประเทศ
วันนี้ (16 พ.ย. 64) เวลา 14.20 น. นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิด “ท่าเรือปากเมง เปิดประตูสู่อันดามัน” ณ ตําบลไม้ฝาด อําเภอสิเกา จังหวัดตรัง หนึ่งในแผนพัฒนาท่าเรือ ปี 2561 – 2567 ยกระดับมาตรฐานความปลอดภัย ในการสนับสนุนการท่องเที่ยวฝั่งอันดามัน จํานวน 13 ท่า ดําเนินการแล้วเสร็จจํานวน 5 ท่า ได้แก่ ท่าเรือสุระกุล จังหวัดพังงา ท่าเรือเกาะลันตาใหญ่ ท่าเรือสวนสาธารณะธารา ท่าเรือท่าเลน จังหวัดกระบี่ รวมถึงท่าเรือปากเมง จังหวัดตรัง เตรียมพร้อมต้อนรับนักท่องเที่ยวที่มาเที่ยวทางทะเลฝั่งอันดามัน
นายกรัฐมนตรี กล่าวดีใจที่ได้มาพบพี่น้องชาวจังหวัดตรัง ที่มีแหล่งท่องเที่ยวที่สวยงาม มีชายฝั่งทะเลที่สวยงามที่มีชื่อเสียงเป็นที่ยอมรับในระดับโลก ทั้งฝั่งทะเลอ่าวไทยและอันดามัน ทราบดีทุกคนไทยมีรอยยืนที่สวยงาม ทุกคนคือคนไทยด้วยกันมีชาติ ศาสน์ พระกษัตริย์ เป็นรากฐานสําคัญของประเทศไทย
นายกรัฐมนตรียังกล่าวว่า รัฐบาลได้บริหารประเทศภายใต้ยุทธศาสตร์ชาติ 20 ปี สร้างความหลากหลายด้านการท่องเที่ยว การพัฒนาโครงสร้างพื้นฐานเชื่อมไทยเชื่อมโลก และโครงข่ายคมนาคมไร้รอยต่อ การพัฒนาโครงสร้างพื้นฐานทางน้ํา ให้มีมาตรฐานความปลอดภัย สุขภาพ การให้บริการต่างๆ การเข้าถึงแหล่งท่องเที่ยวได้อย่างเท่าเทียม เพื่อส่งเสริมศักยภาพการท่องเที่ยวของประเทศให้สามารถแข่งขันกับประเทศอื่นๆ ทั้งในระดับภูมิภาคและระดับนานาชาติ นอกจากนี้ ยังสนับสนุนภาคธุรกิจ การท่องเที่ยว เกิดการสร้างงานและกระจายรายได้ไปสู่ท้องถิ่น ลดความเหลื่อมล้ํา ยกระดับคุณภาพชีวิตของประชาชนอย่างยั่งยืน สร้างรายได้ให้กับประเทศโดยรวม ตามนโยบายไม่ทิ้งใครไว้ข้างหลัง ตลอดจนผลักดันให้ประเทศไทยเป็นจุดหมายปลายทางแห่งการท่องเที่ยวสําราญทางน้ํา ด้วยการยกระดับการท่องเที่ยวแบบวิถีใหม่
โอกาสนี้ นายกรัฐมนตรียังขอให้ทุกคน สืบสาน รักษา ต่อยอดตามพระราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ด้วย ร่วมกันสร้างความเข้าใจซึ่งกันและกัน เพราะทุกอย่างต้องพึ่งพาซึ่งกัน ทุกคนต้องช่วยกันรักษากฎหมายให้ดีที่สุด เพื่อนําประเทศชาติไปสู่ความมั่นคง มั่งคั่งและยั่งยืน
จากนั้น นายกรัฐมนตรีทําพิธีปล่อยขบวนเรือท่องเที่ยว พร้อมพูดคุยกับผู้ประกอบการและนักท่องเที่ยวอย่างเป็นกันเอง โดยขอให้ให้ทุกคนปฏิบัติตามมาตรการสาธารณสุขอย่างเคร่งครัด ณ ท่าเทียบเรือฯ ก่อนเดินทางกลับกรุงเทพมหานคร
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันพฤหัสบดีที่ 15 กรกฎาคม 2564
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
กระทรวงมหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
วันนี้ (15 ก.ค.64) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสํานักนายกรัฐมนตรี แจ้งว่า วันพุธที่ 28 กรกฎาคม 2564 เป็นวันเฉลิมพระชนมพรรษา พระบาทสมเด็จพระเจ้าอยู่หัว และเชิญชวนหน่วยงานร่วมจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564
นายฉัตรชัย พรหมเลิศ กล่าวว่า เพื่อเป็นการแสดงความจงรักภักดีและสํานึกในพระมหากรุณาธิคุณ จึงได้แจ้งให้จังหวัดทุกจังหวัด จัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2564 ให้เป็นไปด้วยความเรียบร้อยและสมพระเกียรติ ได้แก่ การจัดตั้งโต๊ะหมู่ประดิษฐานพระบรมฉายาลักษณ์ พร้อมเครื่องราชสักการะบริเวณอาคารสํานักงาน ประดับธงชาติคู่กับธงอักษรพระปรมาภิไธย ว.ป.ร. พร้อมประดับผ้าระบายสีเหลืองร่วมกับผ้าระบายสีขาว บริเวณรั้วอาคารสํานักงาน ระหว่างวันที่ 1-31 กรกฎาคม 2564 รวมทั้งประดับไฟบริเวณอาคารสํานักงานให้สวยงามในระยะเวลาตามความเหมาะสม โดยเป็นไปด้วยความเรียบง่าย และสมพระเกียรติ พร้อมแจ้งส่วนราชการ หน่วยงานรัฐวิสาหกิจ อําเภอ และองค์กรปกครองส่วนท้องถิ่นในจังหวัดดําเนินการ และเชิญชวนบริษัท ห้างร้าน ประชาชนในจังหวัด ร่วมดําเนินการดังกล่าว
นายฉัตรชัย พรหมเลิศ กล่าวเพิ่มเติมว่า นอกจากนี้ ได้แจ้งให้จังหวัดจัดทําคําถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2564 และสมุดลงนามถวายพระพรชัยมงคลอิเล็กทรอนิกส์บนหน้าหลักของเว็บไซต์จังหวัด รวมทั้งเชิญชวนผู้บริหาร บุคลากร และประชาชน ร่วมลงนามถวายพระพรชัยมงคล ผ่านระบบออนไลน์ที่เว็บไซต์จังหวัด ระหว่างวันที่ 15 – 31 กรกฎาคม 2564 หรือทางเว็บไซต์ http://forking.moi.go.th เพื่อร่วมแสดงความจงรักภักดีโดยพร้อมเพรียงกัน
รัฐบาลไทย-ข่าวทำเนียบรัฐบาล-กรมเจ้าท่า แถลงข่าวกรณีเรือ อัมภา 8 เกิดเหตุเพลิงไหม้กลางแม่น้ำเจ้าพระยา บริเวณจังหวัดสมุทรปราการ
วันจันทร์ที่ 28 มีนาคม 2565
กรมเจ้าท่า แถลงข่าวกรณีเรือ อัมภา 8 เกิดเหตุเพลิงไหม้กลางแม่น้ําเจ้าพระยา บริเวณจังหวัดสมุทรปราการ
...
จากเหตุการณ์ เรือบรรทุกน้ํามัน เกิดเหตุเพลิงไหม้กลางแม่น้ําเจ้าพระยา บริเวณจังหวัดสมุทรปราการ เวลาประมาณ 13.40 น. ของวันที่ 27 มีนาคม 2565 ที่ผ่านมา พลเอก ประยุทธ์ จันทร์โอชา นายกรัฐมนตรี ได้ติดตามสถานการณ์ และ การดําเนินการอย่างต่อเนื่อง และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้สั่งการให้ กรมเจ้าท่า กํากับ ควบคุม และบูรณาการ การปฏิบัติการควบคุมสถานการณ์ร่วมกับทุกหน่วยที่เกี่ยวข้อง ให้เกิดความปลอดภัยและเกิดผลกระทบกับประชาชน ธรรมชาติ และสิ่งแวดล้อมให้น้อยที่สุด
นายสมพงษ์ จิรศิริเลิศ รองอธิบดีกรมเจ้าท่า เปิดเผยว่า สํานักงานเจ้าท่าสาขาสมุทรปราการ ได้รับแจ้งมีเรือชื่อ อัมภา 8 หมายเลขทะเบียน 510084556 หมายเลข IMO 8740101 ประเภทการใช้ บรรทุกผลิตภัณฑ์น้ํามันที่มีจุดวาบไฟต่ํา กว่า 60 องศาเซลเซียส ขนาด 2,118 ตันกรอส สัญชาติไทยเดินทางมาจาก เกาะสีชัง บรรทุกน้ํามันดิบ 3,200,000 ลิตร เพื่อเดินทางไปยัง ท่าเทียบเรือหมายเลข 18B (โรงกลั่นน้ํามันบางจาก) กรุงเทพมหานคร เมื่อเรือเดินทางมาถึงแม่น้ําเจ้าพระยา บริเวณหน้าปากคลองสรรพสามิต ตําบลพระสมุทรเจดีย์ อําเภอพระสมุทรเจดีย์ จังหวัดสมุทรปราการ ได้เกิดเพลิงไหม้ขึ้น ในการนี้ สํานักงานเจ้าท่าสาขาสมุทรปราการ ได้นําเรือตรวจการณ์เจ้าท่า 222 , 214 และ 264 ออกตรวจสอบความเสียหาย เบื้องต้นพบว่า เรือเกิดเหตุเพลิงไหม้จากหัวเรือ มีผู้เสียชีวิต 1 ราย คือนายประสิทธิ์ สุภัทร์วัน อายุ 43 ปี ตําแหน่งต้นเรือ และมีผู้บาดเจ็บ 1 ราย คือนายณัชพิษณุพงศ์ มาเนียม อายุ 26 ปีตําแหน่งผู้ช่วยต้นเรือ ถูกนําตัวส่งโรงพยาบาล ส่วนนายเรือและเจ้าหน้าที่ประจําเรืออีก 12 ราย ปลอดภัย ในส่วนของน้ํามันดิบในระวางเรือไม่มีการรั่วไหล
สําหรับการดําเนินการ สํานักงานเจ้าท่าสาขาสมุทรปราการ ได้สั่งการให้เรือศรีสมบูรณ์ 5 (เรือทัก) เรือศรีสมบูรณ์ 11 (เรือทัก) เรือศรีธนารักษ์ 8 (เรือขจัดคราบน้ํามัน) เรือเด่นสุทธิ (เรือขจัดคราบน้ํามัน) เตรียมพร้อมหากเกิดสถานการณ์ฉุกเฉิน พร้อมกับออกประกาศกรมเจ้าท่าให้ผู้ควบคุมเรือที่แล่นผ่านบริเวณดังกล่าวให้ใช้ความระมัดระวังในการเดินเรือ และออกคําสั่งห้ามใช้เรือจนกว่าจะแก้ไข และต้องผ่านการตรวจเรือจากเจ้าพนักงานตรวจเรือแล้วเท่านั้น พร้อมกันนี้ กรมเจ้าท่า จะดําเนินการ ตั้งคณะกรรมการสอบสวนอุบัติเหตุ เพื่อหาสาเหตุเพื่อกําหนดมาตรการป้องกันต่อไป และในวันนี้ (28 มีนาคม 2565) นายฉัตรชัย เวชสาร ผู้อํานวยการสํานักงานเจ้าท่าสาขาสมุทรปราการ ได้เชิญลูกเรือทั้งหมดมาสอบสวนอุบัติเหตุ ในเวลาประมาณ 10.00 น. ณ สํานักงาน ฯ และให้บริษัท เกรส โอเชียน มารีน จํากัด) ที่บริหารเรือลําดังกล่าว จัดทําแผนการขนถ่ายน้ํามันดิบ จากตัวเรือ อัมภา 8 เสนอต่อกรมเจ้าท่าเพื่อพิจารณาอนุมัติแผนดําเนินการต่อไป
รัฐบาลไทย-ข่าวทำเนียบรัฐบาล-นายกฯ สั่ง กทม. เร่งแก้การเปิดระบบรับผู้ป่วยนอก “เจอ แจก จบ” ใน รพ. - ศูนย์ฯ สังกัด กทม. ให้รองรับผู้ป่วยอย่างเต็มขีดความสามารถ
วันอังคารที่ 8 มีนาคม 2565
นายกฯ สั่ง กทม. เร่งแก้การเปิดระบบรับผู้ป่วยนอก “เจอ แจก จบ” ใน รพ. - ศูนย์ฯ สังกัด กทม. ให้รองรับผู้ป่วยอย่างเต็มขีดความสามารถ
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่งการผู้ว่า กทม. เร่งแก้ไขการเปิดระบบรับผู้ป่วยโควิด-19 สีเขียว แบบ “เจอ - แจก - จบ” ใน รพ. และศูนย์บริการสาธารณสุข 69 แห่ง สังกัด กทม. หลังพบว่ามีประชาชนยังเข้าไม่ถึงบริการ ให้รับผู้ป่วยได้จํานวนมากขึ้นอย่างเต็มความสามารถ
.
ผู้ป่วยโควิด-19 ระดับสีเขียว สามารถรับการรักษาแบบ “เจอ - แจก - จบ” ได้ที่ รพ. ตามสิทธิรักษา หรือ รพ.ใกล้บ้าน รวมถึง รพ. ใน 14 จังหวัดรอบ กทม. คือ นนทบุรี ปทุมธานี พระนครศรีอยุธยา สระบุรี นครนายก สิงห์บุรี อ่างทอง นครปฐม สมุทรสงคราม สมุทรสาคร สุพรรณบุรี สมุทรปราการ ชลบุรี และฉะเชิงเทรา โดยโทรนัดหมายก่อนเพื่อเข้าระบบการรักษา
.
อ่านเพิ่มเติม คลิก >>https://www.thaigov.go.th/news/contents/details/52268
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.อุตฯ ลงนาม MOU ร่วมภาครัฐและเอกชนยกระดับเมืองน่าอยู่คู่อุตสาหกรรมตามเป้าหมายการพัฒนาเมืองอุตสาหกรรมเชิงนิเวศ
วันจันทร์ที่ 25 กรกฎาคม 2565
ก.อุตฯ ลงนาม MOU ร่วมภาครัฐและเอกชนยกระดับเมืองน่าอยู่คู่อุตสาหกรรมตามเป้าหมายการพัฒนาเมืองอุตสาหกรรมเชิงนิเวศ
ก.อุตฯ ลงนาม MOU ร่วมภาครัฐและเอกชนยกระดับเมืองน่าอยู่คู่อุตสาหกรรมตามเป้าหมายการพัฒนาเมืองอุตสาหกรรมเชิงนิเวศ
วันนี้ (22 กรกฏาคม 2565) นายจุลพงษ์ ทวีศรี รองปลัดกระทรวงอุตสาหกรรม ร่วมเป็นสักขีพยานพิธีลงนามบันทึกความเข้าใจ (MOU) ระหว่างกรมโรงงานอุตสาหกรรม และกรมส่งเสริมการปกครองท้องถิ่น กรมส่งเสริมคุณภาพสิ่งแวดล้อม การนิคมอุตสาหกรรมแห่งประเทศไทย สภาอุตสาหกรรมแห่งประเทศไทย และจังหวัดเป้าหมายการพัฒนาเมืองอุตสาหกรรมเชิงนิเวศ 39 จังหวัดเพื่อการแสดงเจตนารมณ์ร่วมบูรณาการความร่วมมือพัฒนาเมืองอุตสาหกรรมเชิงนิเวศของหน่วยงานภาครัฐ โดยส่งเสริม สนับสนุน ผลักดัน ยกระดับเมืองน่าอยู่คู่อุตสาหกรรมตามเป้าหมายการพัฒนาเมืองอุตสาหกรรมเชิงนิเวศ
โดยมี นายธัญญา เนติธรรมกุล รองปลัดกระทรวงทรัพยากรธรรมชาติและสิ่งแวดล้อม นายวันชัย พนมชัย อธิบดีกรมโรงงานอุตสาหกรรม นายประยูร รัตนเสนีย์ อธิบดีกรมส่งเสริมการปกครองท้องถิ่น นายเฉลิมชัย ปาปะทา อธิบดีกรมส่งเสริมคุณภาพสิ่งแวดล้อม นายอัฐพล จิรวัฒน์จรรยา รองผู้ว่าการ (ประจําสํานักผู้ว่าการ) การนิคมอุตสาหกรรมแห่งประเทศไทย นายเกรียงไกร เธียรนุกุล ประธานสภาอุตสาหกรรมแห่งประเทศไทย และ
ผู้ว่าราชการจัดหวัดหรือผู้แทน 39 จังหวัด เข้าร่วม ณ โรงแรมเซ็นจูรี่ พาร์ค กรุงเทพฯ
รัฐบาลไทย-ข่าวทำเนียบรัฐบาล-กรมบัญชีกลางแจงการจ่ายเงินเข้าบัตรสวัสดิการแห่งรัฐ ก.พ. – เม.ย. 65
วันศุกร์ที่ 28 มกราคม 2565
กรมบัญชีกลางแจงการจ่ายเงินเข้าบัตรสวัสดิการแห่งรัฐ ก.พ. – เม.ย. 65
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนกุมภาพันธ์ – เมษายน 2565
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่คณะรัฐมนตรีมีมติเมื่อวันที่ 24 มกราคม 2565 รับทราบและอนุมัติตามผลการพิจารณาของคณะกรรมการกลั่นกรองการใช้จ่ายเงินกู้ ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 โดยเห็นชอบโครงการ ดังต่อไปนี้ (1) โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 (2) โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และ (3) โครงการคนละครึ่ง ระยะที่ 4โดยโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 จะช่วยเหลือวงเงินค่าซื้อสินค้าจากร้านธงฟ้าราคาประหยัดพัฒนาเศรษฐกิจท้องถิ่น (ร้านธงฟ้าฯ) และค่าซื้อสินค้าหรือค่าบริการจากร้านค้าหรือผู้ให้บริการที่เข้าร่วมโครงการคนละครึ่ง ระยะที่ 4 จํานวนไม่เกิน 200 บาทต่อคนต่อเดือน เป็นระยะเวลา 3 เดือน ตั้งแต่วันที่ 1 กุมภาพันธ์ – 30 เมษายน 2565 นั้น
กรมบัญชีกลางจึงขอชี้แจงเกี่ยวกับการจ่ายเงินเข้าบัตรสวัสดิการแห่งรัฐในช่วงเดือนกุมภาพันธ์ – เมษายน 2565 ดังนี้
ทุกวันที่ 1 ของเดือน (ไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 400/500 บาทต่อเดือน (เป็นวงเงินเดิม 200/300 บาท และวงเงินจากโครงการเพิ่มกําลังซื้อ 200 บาท)
- ส่วนลดค่าก๊าซหุงต้ม 45 บาทต่อ 3 เดือน
- ค่าใช้จ่ายในการเดินทาง ประกอบด้วย
ค่าโดยสารรถ บขส. 500 บาทต่อเดือน
ค่าโดยสารรถไฟ 500 บาทต่อเดือน
ค่าโดยสารรถไฟฟ้า (MRT/BTS/ARL) และ ขสมก. 500 บาทต่อเดือน (สําหรับผู้ถือบัตรสวัสดิการแห่งรัฐที่อาศัยอยู่ในเขต กทม. และปริมณฑล)
ทุกวันที่ 18 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินคืนค่าไฟฟ้า ไม่เกิน 315 บาทต่อครัวเรือนต่อเดือน (สําหรับผู้ถือบัตรฯ ที่ใช้ไฟฟ้าไม่เกิน 315 บาทต่อเดือน)
- เงินคืนค่าน้ําประปา ไม่เกิน 100 บาทต่อครัวเรือนต่อเดือน (สําหรับผู้ถือบัตรฯ ที่ใช้น้ําประปาไม่เกิน 315 บาทต่อเดือน จะได้รับเงินคืนค่าน้ําประปาไม่เกิน 100 บาท ส่วนที่เกินจาก 100 บาท ผู้ถือบัตรฯ เป็นผู้ชําระเอง)
ทุกวันที่ 22 ของเดือน (สามารถถอนเป็นเงินสดได้ และสะสมในเดือนถัดไปได้)
- เงินเพิ่มเบี้ยความพิการ 200 บาทต่อเดือน (สําหรับผู้ถือบัตรฯ ที่มีบัตรประจําตัวคนพิการและได้รับเงินเบี้ยความพิการ)
“สําหรับโครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีวัตถุประสงค์เพื่อช่วยเหลือและบรรเทาผลกระทบจาก การแพร่ระบาดของ COVID-19 แก่กลุ่มที่มีความเปราะบางทางด้านรายได้ ทรัพย์สิน และหนี้สิน และผู้ต้องการความช่วยเหลือ ตลอดจนรักษาแรงกระตุ้นทางเศรษฐกิจจากการใช้จ่ายภาคครัวเรือนและฟื้นฟูเศรษฐกิจให้เป็นไปอย่างต่อเนื่องในช่วงต้นปี 2565 ทั้งนี้ หากมีข้อสงสัยสามารถสอบถามเพิ่มเติมได้ที่ Call Center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-นายชนินทร์ ขาวจันทร์ รองเลขาธิการ สำนักงานคณะกรรมการส่งเสริมการลงทุน (บีโอไอ) เข้าร่วมเป็นสักขีพยานในพิธีเปิดตัวโรงงานพ่นสีแห่งใหม่ของบริษัท มิตซูบิชิ มอเตอร์ส (ประเทศไทย) จำกัด
วันพฤหัสบดีที่ 17 มีนาคม 2565
นายชนินทร์ ขาวจันทร์ รองเลขาธิการ สํานักงานคณะกรรมการส่งเสริมการลงทุน (บีโอไอ) เข้าร่วมเป็นสักขีพยานในพิธีเปิดตัวโรงงานพ่นสีแห่งใหม่ของบริษัท มิตซูบิชิ มอเตอร์ส (ประเทศไทย) จํากัด
นายชนินทร์ ขาวจันทร์ รองเลขาธิการ สํานักงานคณะกรรมการส่งเสริมการลงทุน (บีโอไอ) เข้าร่วมเป็นสักขีพยานในพิธีเปิดตัวโรงงานพ่นสีแห่งใหม่ของบริษัท มิตซูบิชิ มอเตอร์ส (ประเทศไทย) จํากัด
เมื่อวันที่ 16 มีนาคม 2565 นายชนินทร์ ขาวจันทร์ รองเลขาธิการบีโอไอ เข้าร่วมเป็นสักขีพยานในพิธีเปิดตัวโรงงานพ่นสีแห่งใหม่ของบริษัท มิตซูบิชิ มอเตอร์ส (ประเทศไทย) จํากัด ณ นิคมอุตสาหกรรมแหลมฉบัง จังหวัดชลบุรี โดยมีนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เกียรติเป็นประธานในพิธี
สําหรับโรงงานพ่นสีที่แหลมฉบังแห่งนี้มีการลงทุนมูลค่ากว่า 3,000 ล้านบาท เพื่อยกระดับศักยภาพการผลิตอย่างต่อเนื่อง โดยใช้เทคโนโลยีพ่นสีที่ทันสมัยและมีประสิทธิภาพสูงมุ่งลดการปล่อยก๊าซคาร์บอนไดออกไซด์ ส่งเสริมการนําทรัพยากรกลับมาใช้ใหม่ และป้องกันการเกิดมลพิษ ทั้งยังสอดคล้องกับแผนธุรกิจที่ให้ความสําคัญกับประเทศไทยและประเทศอื่นๆ ในเอเชียตะวันออกเฉียงใต้ ที่จะนําไปสู่การเปลี่ยนแปลงธุรกิจของมิตซูบิชิไปสู่อนาคตที่ยั่งยืน และเสริมสร้างศักยภาพการเติบโตอย่างต่อเนื่องให้แก่อุตสาหกรรมยานยนต์ของประเทศไทยและภูมิภาค
รัฐบาลไทย-ข่าวทำเนียบรัฐบาล-รัฐบาลเตรียมพร้อมเปิดเทอมรับมือโควิด จัดระบบดูแลเด็กเล็กป่วยรุนแรง ฉีดเข็มกระตุ้นเด็กมัธยมเริ่ม 9 พ.ค.
วันเสาร์ที่ 23 เมษายน 2565
รัฐบาลเตรียมพร้อมเปิดเทอมรับมือโควิด จัดระบบดูแลเด็กเล็กป่วยรุนแรง ฉีดเข็มกระตุ้นเด็กมัธยมเริ่ม 9 พ.ค.
รัฐบาลเตรียมพร้อมเปิดเทอมรับมือโควิด จัดระบบดูแลเด็กเล็กป่วยรุนแรง ฉีดเข็มกระตุ้นเด็กมัธยมเริ่ม 9 พ.ค.
วันที่ 23 เมษายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า การแพร่ระบาดของเชื้อไวรัสโควิด19 สายพันธุ์โอไมครอน ทําให้มีจํานวนผู้ติดเชื้อที่เป็นเด็กเพิ่มมากขึ้นอย่างมาก และในระลอกเดือนมกราคมที่ผ่านมา พบว่า มากกว่าครึ่งหนึ่งของเด็กที่เสียชีวิตจากโควิด19 เป็นเด็กที่อายุต่ํากว่า 5 ปี ซึ่งกลุ่มนี้ยังไม่มีวัคซีนฉีด จึงขอให้ผู้ปกครองฉีดวัคซีนเพื่อลดการนําเชื้อสู่ลูกหลาน ขณะที่ รัฐบาลได้จัดระบบดูแลผู้ป่วยเด็กเล็กไว้พร้อมแล้ว รวมถึงเตรียมการฉีดวัคซีนเข็มกระตุ้นให้กับเด็กระดับมัธยม ช่วงอายุ 12-17 ปี ผ่านระบบสถานศึกษาเริ่มพฤษภาคม และสถานพยาบาลเริ่มได้ทันที
นางสาวรัชดา กล่าวต่อถึงการป้องกันดูแลกลุ่มเด็ก ดังนี
1.เด็กเล็ก 0-5 ปี ที่ติดเชื้อและมีโรคอื่นร่วม กระทรวงสาธารณสุขได้จัดระบบพร้อมให้การรักษาที่โรงพยาบาล ทุกเขตสุขภาพเตรียมความพร้อมเรื่องเตียง บุคลากร และระบบส่งตัวเพื่อรองรับการเพิ่มขึ้นของผู้ป่วยเด็กที่มีอาการรุนแรง
2.เร่งรัดการฉีดวัคซีนในกลุ่มอายุ 5-11 ปี ผ่านระบบสถานศึกษา
3.ฉีดวัคซีนเข็มกระตุ้นในกลุ่ม 12-17ปี ซึ่งคณะอนุกรรมการสร้างเสริมภูมิคุ้มกันโรค แนะนําให้เด็กกลุ่มนี้ที่ได้รับวัคซีน 2 เข็ม เข้ารับวัคซีน Pfizer เข็มกระตุ้นเป็นเข็มที่ 3 ขนาดโดสปกติ หรือ ครึ่งโดส มีระยะห่างจากเข็มที่ 2 เป็นระยะเวลาตั้งแต่ 4-6 เดือน ขึ้นไป โดยให้เป็นไปตามความสมัครใจของผู้ปกครองและเด็ก
กระทรวงสาธารณสุขได้จัดการให้บริการ คือ 1) การฉีดผ่านสถานศึกษา จะฉีดให้ในปริมาณครึ่งโดส เริ่มดําเนินการวันที่ 9 พ.ค.เป็นต้นไป และหากมีความประสงค์ต้องการฉีดเพิ่มอีกครึ่งโดส สามารถรับการฉีดได้ที่สถานพยาบาลใกล้บ้าน 2) การฉีดผ่านสถานพยาบาล เด็กที่ประสงค์ฉีด เมื่อครบกําหนดรับเข็มกระตุ้น สามารถติดต่อขอรับบริการที่สถานพยาบาลใกล้บ้านได้ทันที จะเป็นวัคซีนไฟเซอร์ปริมาณครึ่งโดสหรือเต็มโดสก็ได้
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกรัฐมนตรีสั่งเข้มงวด สกัดกั้นขบวนการลักลอบแรงงานเถื่อน กำชับกวาดล้างแก๊งคอลเซนเตอร์ ย้ำดำเนินคดีให้ถึงที่สุด ห้ามละเว้นโทษทุกกรณี
วันอาทิตย์ที่ 13 กุมภาพันธ์ 2565
​โฆษกรัฐบาลเผย นายกรัฐมนตรีสั่งเข้มงวด สกัดกั้นขบวนการลักลอบแรงงานเถื่อน กําชับกวาดล้างแก๊งคอลเซนเตอร์ ย้ําดําเนินคดีให้ถึงที่สุด ห้ามละเว้นโทษทุกกรณี
​โฆษกรัฐบาลเผย นายกรัฐมนตรีสั่งเข้มงวด สกัดกั้นขบวนการลักลอบแรงงานเถื่อน กําชับกวาดล้างแก๊งคอลเซนเตอร์ ย้ําดําเนินคดีให้ถึงที่สุด ห้ามละเว้นโทษทุกกรณี
วันที่ 13 กุมภาพันธ์ 2565นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการหน่วยงานที่เกี่ยวข้องเฝ้าระวังการลักลอบเข้าเมืองผิดกฎหมายของแรงงานต่างด้าว ซึ่งจากรายงานพบว่ายังมีการลักลอบเข้าประเทศไทยแบบผิดกฎหมายอย่างต่อเนื่อง โดยเมื่อวันที่ 11-12 ก.พ. 65 กองกําลังสุรสีห์ สามารถจับกุมบุคคลต่างด้าวสัญชาติเมียนมา ลักลอบข้ามแดนโดยผิดกฎหมาย ในพื้นที่รับผิดชอบของจังหวัดกาญจนบุรี จํานวน 8 ครั้ง ผู้หลบหนีเข้าเมือง จํานวน 264 คน เป็นชาย 156 คน หญิง 108 คน และผู้ให้การช่วยเหลือซ่อนเร้นนําพาเป็นชาย จํานวน 4 คน นายกรัฐมนตรีกําชับหน่วยงานที่เกี่ยวข้องเพิ่มความเข้มงวด สกัดกั้นขบวนการขนย้าย ค้าแรงงานต่างด้าวที่แอบลักลอบเข้าประเทศไทยตามแนวชายแดนและจุดเสี่ยงช่องทางธรรมชาติรอบด้านทุกช่องทางมากขึ้นกว่าเดิม เพื่อสกัดกั้นการก่อเหตุลักลอบเข้าเมืองโดยผิดกฎหมาย เน้นย้ําให้ดําเนินการตามกฎหมายอย่างเด็ดขาดกับผู้ที่เกี่ยวข้องกับขบวนการลักลอบเข้าเมืองผิดกฎหมายตั้งแต่ต้นตอของขบวนการ ห้ามละเว้นโทษทุกกรณี โดยเฉพาะเจ้าหน้าที่ของรัฐ หากพบเข้าไปมีส่วนเกี่ยวข้องให้ดําเนินการทั้งอาญาและวินัยให้ถึงที่สุด
นายธนกร กล่าวว่า นอกจากปัญหาการลักลอบเข้าเมืองผิดกฎหมายของแรงงานต่างด้าวแล้ว นายกรัฐมนตรีได้สั่งการให้เร่งระดมกวาดล้างแก๊งคอลเซนเตอร์ และอาชญากรรมทางเทคโนโลยี ที่สร้างความเดือดร้อนให้กับคนไทย พร้อมเตือนประชาชนที่เข้าร่วมแก๊งคอลเซนเตอร์ จะมีความผิดและต้องถูกดําเนินคดีในข้อหาฉ้อโกงประชาชน พร้อมกับฝากให้ประชาชนระมัดระวัง ซึ่งขณะนี้มีกลุ่มลักษณะของแก๊งคอลเซนเตอร์ที่มีการโทรศัพท์ไปข่มขู่ อ้างเป็นเจ้าหน้าที่หลอกให้โอนเงิน หลอกให้ลงทุน รวมทั้งหลอกในรูปแบบอื่น ๆ ขอให้ประชาชนอย่าไปหลงเชื่อ อย่าโอนเงินให้กับคนที่ยังไม่เคยรู้จัก ขอให้ตั้งสติ รวบรวมข้อมูลให้ได้มากที่สุด นําข้อมูลมาปรึกษาเจ้าหน้าที่ของรัฐในพื้นที่ หรือแจ้งข้อมูลได้ที่ ศูนย์ PCT 081-8663000 เวลาราชการ หรือ สายด่วน บช.สอท. 1441 ตลอด 24 ชม. รวมถึงแจ้งมายังศูนย์รับเรื่องราวร้องทุกข์ของรัฐบาล โทร.1111
-------------------------
รัฐบาลไทย-ข่าวทำเนียบรัฐบาล-กระทรวงเกษตรฯ รับ 5 เรื่องความเดือนร้อนด้านการเกษตร หนุนกิจกรรม ครม.สัญจรนอกสถานที่ที่ จ.กระบี่
วันจันทร์ที่ 15 พฤศจิกายน 2564
กระทรวงเกษตรฯ  รับ 5 เรื่องความเดือนร้อนด้านการเกษตร หนุนกิจกรรม ครม.สัญจรนอกสถานที่ที่ จ.กระบี่
กระทรวงเกษตรฯ  รับ 5 เรื่องความเดือนร้อนด้านการเกษตร หนุนกิจกรรม ครม.สัญจรนอกสถานที่ที่ จ.กระบี่ เร่งประสานหาแนวทางแก้ไขปัญหาความทุกข์ยากของพี่น้องเกษตร
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้มีจุดบริการรับเรื่องราวร้องทุกข์ สนับสนุนกิจกรรมการประชุมคณะรัฐมนตรีอย่างเป็นทางการนอกสถานที่ ครั้งที่ 1/2564 ณ ศาลาอเนกประสงค์ โรงปรับปรุงคุณภาพน้ําเสีย จ.กระบี่
ทั้งนี้ ได้รับเรื่องร้องเรียนที่เกี่ยวข้องกับกระทรวงเกษตรฯ รวม 5 เรื่อง ได้แก่ 1. เครือข่ายวิสาหกิจกลุ่มสหพันธ์เกษตรกรและข้าราชการ จ.สตูล ขอให้พิจารณาเร่งรัดจัดการประชุมเพื่อแก้ไขปัญหาความเดือดร้อนของกลุ่มเครือข่ายเกษตรกรช่วยชาติ ด้วยการสนับสนุนโครงการในการจัดซื้อที่ดิน เพื่อแก้ไขปัญหาความเดือดร้อนไร้ที่ดินทํากิน และอุปสรรคข้อขัดข้องอย่างเป็นรูปธรรม 2. เครือข่ายอนาคตกัญชาไทย ขอสร้างโมเดลกัญชาเพื่อประชาชน จังหวัดกระบี่ 3. กลุ่มสร้างสรรค์สังคมไทย ขอความอนุเคราะห์จัดสรรที่ดินทํากิน และที่อยู่อาศัย ในพื้นที่ ม.4 ม.10 ต.กระบี่น้อย อ.เมือง จ.กระบี่ 4. วิสาหกิจชุมชนกลุ่มร่วมพัฒนาระบบเศรษฐกิจพอเพียง จ.กระบี่ ขอติดตามโครงการก่อสร้างลานจุดรับซื้อผลปาล์มทะลายสดของกลุ่มผู้ร่วมพัฒนาชาติไทย จ.กระบี่ หรือกลุ่มวิสาหกิจพอเพียง และ 5. สํานักงานสภาเกษตรกร จังหวัดกระบี่ ขอคัดค้านการนําผ่านน้ํามันปาล์มจากมาเลเซีย ไปยังสาธารณรัฐประชาธิปไตยประชาชนลาว โดยผ่านด่านศุลกากรสะเดาและสะพานมิตรภาพไทย-ลาวแห่งที่ 1
รัฐบาลไทย-ข่าวทำเนียบรัฐบาล-บริษัท วิทยุการบินแห่งประเทศไทย จำกัด สรุปปริมาณเที่ยวบินตรุษจีน 5,450 เที่ยวบิน
วันพฤหัสบดีที่ 3 กุมภาพันธ์ 2565
บริษัท วิทยุการบินแห่งประเทศไทย จํากัด สรุปปริมาณเที่ยวบินตรุษจีน 5,450 เที่ยวบิน
พร้อมคาดการณ์ช่วงกลางปีปริมาณเที่ยวบิน 1,500 – 2,000 เที่ยวบินต่อวัน
นายทินกร ชูวงศ์ รองกรรมการผู้อํานวยการใหญ่ ด้านปฏิบัติการ รักษาการ กรรมการผู้อํานวยการใหญ่บริษัท วิทยุการบินแห่งประเทศไทย จํากัด (บวท.) กระทรวงคมนาคม กล่าวว่า ในช่วงเทศกาลตรุษจีนระหว่างวันที่ 28 มกราคม - 1 กุมภาพันธ์ 2565 (5 วัน) มีปริมาณเที่ยวบินรวม 5,450 เที่ยวบิน ซึ่งแตกต่างจากการเดินทางช่วงเทศกาลตรุษจีนในสถานการณ์ปกติก่อน COVID-19 ที่มีเที่ยวบินพิเศษ (Extra Flight) เพิ่มขึ้นจากตารางบินปกติ โดยเฉพาะเที่ยวบินต้นทางและปลายทางจากจีน แต่ในปีนี้เป็นการเดินทางภายในประเทศไปยังเมืองท่องเที่ยว โดยภูเก็ตเป็นจุดหมายปลายทางที่มีการเดินทางมากที่สุด เฉลี่ย 130 เที่ยวบินต่อวัน รองลงมาเป็นเชียงใหม่ เฉลี่ย 100 เที่ยวบินต่อวัน
นายทินกร ชูวงศ์ กล่าวเพิ่มเติมว่า การแพร่ระบาดของCOVID-19 ยังคงเป็นปัจจัยสําคัญที่จะส่งผลกระทบต่ออุตสาหกรรมการบิน โดยขณะนี้การเดินทางส่วนใหญ่เป็นการเดินทางภายในประเทศ ซึ่งในภาพรวมปริมาณเที่ยวบินเพิ่มขึ้นอย่างชะลอตัว ตั้งแต่ต้นปีจนถึงช่วงเทศกาลตรุษจีนที่ผ่านมามีปริมาณเที่ยวบินเฉลี่ย 1,100 เที่ยวบินต่อวัน และคาดว่ากลางปีนี้จะเพิ่มขึ้นเป็น 1,500 เที่ยวบินต่อวัน ส่วนเที่ยวบินระหว่างประเทศขณะนี้มีปริมาณเฉลี่ย 300 เที่ยวบิน ต่อวัน และคาดการณ์ว่าอาจเพิ่มขึ้นเป็น 500 เที่ยวบินต่อวัน ทําให้มีความเป็นไปได้ว่าปริมาณเที่ยวบินโดยรวมอาจเพิ่มขึ้นเป็น 2,000 เที่ยวบินต่อวัน หากไม่มีปัจจัยอื่นมากระทบ นอกจากนี้ ยังพบว่ามีการเดินทางในรูปแบบ Private Jet และ Charter Flight เพิ่มมากขึ้น
ทั้งนี้ ในส่วนของ บวท. ได้เตรียมความพร้อมทั้งในด้านระบบอุปกรณ์ที่พร้อมให้บริการอย่างต่อเนื่อง ด้านอัตรากําลังที่ได้วางแผนจัดอัตรากําลังให้เพียงพอพร้อมรับทุกสถานการณ์ ด้านมาตรการรองรับการจราจรทางอากาศ เพื่อให้การบริหารจราจรทางอากาศมีความเหมาะสม ปลอดภัย และไม่เกิดความล่าช้า รวมทั้งด้านมาตรการเชิงป้องกันCOVID-19 ที่ได้เน้นย้ําให้บุคลากรปฏิบัติตามแนวทางของสาธารณสุขอย่างเคร่งครัด เพื่อเป็นการป้องกันการแพร่ระบาดอันจะส่งผลให้สถานการณ์การแพร่ระบาดในภาพรวมดีขึ้นด้วย
รัฐบาลไทย-ข่าวทำเนียบรัฐบาล-รมช.ธรรมนัส ลงพื้นที่ตรวจดูความคืบหน้าการขุดลอกคลองสุนัขหอน เพื่อบรรเทาความเดือดร้อนแก่พี่น้องเกษตรกร ประชาชนในพื้นที่ พร้อมเดินหน้าโครงการขุดลอกคูคลองมหาชัยต่อไป
วันเสาร์ที่ 28 สิงหาคม 2564
รมช.ธรรมนัส ลงพื้นที่ตรวจดูความคืบหน้าการขุดลอกคลองสุนัขหอน เพื่อบรรเทาความเดือดร้อนแก่พี่น้องเกษตรกร ประชาชนในพื้นที่ พร้อมเดินหน้าโครงการขุดลอกคูคลองมหาชัยต่อไป
รมช.ธรรมนัส ลงพื้นที่ตรวจดูความคืบหน้าการขุดลอกคลองสุนัขหอน เพื่อบรรเทาความเดือดร้อนแก่พี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลัง ลงพื้นที่ตรวจราชการจังหวัดสมุทรสาคร เพื่อรับฟังการบรรยายสรุป และตรวจดูความคืบหน้าการขุดลอกคลองสุนัขหอน ณ วัดธรรมโชติ จ.สมุทรสาคร ว่า กระทรวงเกษตรและสหกรณ์ ได้เร่งดําเนินโครงการขุดลอกคลองสุนัขหอน ซึ่งเป็นคลองที่ไม่ได้รับการขุดลอกมานานกว่า 30 ปี มีระยะความยาวของคลองประมาณ 31 กิโลเมตร โดยในปี 2563 ได้ทําการขุดลอกแล้วเสร็จเป็นระยะ 6 กิโลเมตร และในปี 2564 จะเริ่มดําเนินการในส่วนที่เหลืออีกประมาณ 25 กิโลเมตร ในเดือนสิงหาคม คาดว่าจะแล้วเสร็จภายในเดือนธันวาคม 2564 ปัจจุบันได้ดําเนินการไปแล้วเป็นระยะทาง 8 กิโลเมตร และคาดว่าในปี 2565 จะนําครื่องจักรทั้งหมดไปทําการขุดลอกคูคลองที่คลองมหาชัย ระยะทาง 19 กิโลเมตร ทางกรมชลประทานได้ดําเนินการขุดลอกโดยใช้เครื่องจักรกลของกรมชลประทานจํานวน 37 ชุด ลงขุดลอกคูคลอง ตั้งแต่ต้นคลอง เพื่อบรรเทาความเดือดร้อนแก่พี่น้องเกษตรกร ประชาชนในจังหวัดสมุทรสาคร และจังหวัดใกล้เคียง ให้ได้แหล่งน้ําที่สะอาด การสัญจรที่สะดวกสบาย มีน้ําใช้ในการอุปโภค – บริโภค อย่างเพียงพอ
สําหรับคลองสุนัขหอน เป็นคลองธรรมชาติ ประกาศเป็นทางน้ําชลประทาน มาตรา 5 เป็นทางน้ํา ชลประทานประเภท 2 (ทางน้ําที่ใช้ในการคมนาคม แต่มีการชลประทานร่วมอยู่ด้วย เฉพาะภายในเขตที่ได้รับประโยชน์จากการชลประทาน) ตั้งแต่แม่น้ําท่าจีน ต.ท่าจีน ถึง ต.นาโคก อ.เมืองสมุทรสาคร จ.สมุทรสาคร เป็นคลองที่เชื่อมระหว่างแม่น้ําท่าจีน จ.สมุทรสาคร กับแม่น้ําแม่กลอง ที่อ.เมืองสมุทรสงคราม เพื่อรับรองการระบายน้ําจากคลองสาขาสายต่างๆ ประกอบด้วย คลองระบายน้ํา D7, คลอง แพ้ว-ท่าแร้ง, คลองระบายน้ํา D4, คลองระบายน้ํา D3 และคลองโรงเข้ ออกสู่ทะเลอ่าวไทยในช่วงฤดูน้ําหลาก
แนวทางในการพัฒนาปรับปรุงคลองสุนัขหอน ได้แก่ 1. ขุดลอกคลองสุนัขหอนในเขตจังหวัดสมุทรสาคร ความยาว 31.00 กิโลเมตร ขนาดก้นคลอง กว้าง 15.00 – 25.00 เมตร ลึกเฉลี่ย 1.50 เมตร ปริมาตรดินขุด 1,000,000 ลูกบาศก์เมตร ระยะเวลาดําเนินการ 3 ปี ตั้งแต่ปีงบประมาณ พ.ศ. 2563 – 2565 2. ก่อสร้างอาคารบังคับน้ํา ตามแนวคันควบคุมน้ําทะเล จํานวน 6 แห่ง 3. ก่อสร้างประตูระบายน้ํา กลางคลองสุนัขหอน และก่อสร้างประตูระบายน้ํา ปลายคลองนิคม 2 ต.นาโคก อ.เมือง จ.สมุทรสาคร 4. ก่อสร้างประตูระบายน้ํา ปากคลองสุนัขหอน ต.ท่าจีน อ.เมือง จ.สมุทรสาคร สุดท้าย รมช.ธรรมนัส ยังได้มอบถุงยังชีพ ข้าวสาร อาหารแห้ง และหน้ากากอนามัย แก่พี่น้องเกษตรกรใน 4 ตําบล ได้แก่ ตําบลโรงเข้ จํานวน 90 ชุด ตําบลบางโทรัดจํานวน 90 ชุด ตําบลนาโคก จํานวน 60 ชุด และตําบลกาหลงจํานวน 60 ชุดเพื่อเป็นขวัญและกําลังใจให้แก่พี่น้องเกษตรกร ในช่วงสถานการณ์การแพร่ระบาดของเชื้อไวรัลโควิด - 19
รัฐบาลไทย-ข่าวทำเนียบรัฐบาล-รัฐบาลเร่งขับเคลื่อนการกระจายที่ดินอย่างเป็นธรรม จัดสรรที่ทำกินทุกประเภทให้กับประชาชนกลุ่มเป้าหมาย
วันศุกร์ที่ 13 พฤษภาคม 2565
รัฐบาลเร่งขับเคลื่อนการกระจายที่ดินอย่างเป็นธรรม จัดสรรที่ทํากินทุกประเภทให้กับประชาชนกลุ่มเป้าหมาย
รัฐบาลเร่งขับเคลื่อนการกระจายที่ดินอย่างเป็นธรรม จัดสรรที่ทํากินทุกประเภทให้กับประชาชนกลุ่มเป้าหมาย
วันที่ 13 พ.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรี กําหนดให้การแก้ปัญหาความเหลื่อมล้ําในที่ดินทํากิน ที่อยู่อาศัย และความยากจน เป็นวาระเร่งด่วน โดยสั่งการและติดตามการกระจายการถือครองที่ดิน การป้องกันและแก้ไขปัญหาการสูญเสียสิทธิในที่ดินจากการจํานอง การขายฝาก และการถูกบังคับคดีให้ได้ที่ดินกลับคืนมา ซึ่งในปี 2558 ได้มีการจัดตั้งสถาบันบริหารจัดการธนาคารที่ดิน (องค์การมหาชน) หรือ บจธ. เพื่อทําหน้าที่กระจายการถือครองที่ดินให้ประชาชนอย่างเป็นธรรมและยั่งยืน มีเป้าประสงค์ช่วยให้เกษตรกรและผู้ยากจนได้ใช้ประโยชน์ที่ดินอย่างทั่วถึง และรัฐสามารถนําที่ดินที่ไม่มีการใช้ประโยชน์มาบริหารจัดการให้เกิดการใช้ประโยชน์อย่างเหมาะสม
สําหรับผลการดําเนินงานของ บจธ. ในช่วง 7 ปีที่ผ่านมา สามารถกระจายการถือครองที่ดินอย่างเป็นธรรมและยั่งยืนให้แก่เกษตรกรและผู้ยากจนได้ใช้ประโยชน์ในที่ดินอย่างเหมาะสมแล้ว 1,368 ครัวเรือน รวมเนื้อที่กว่า 4,698 ไร่ ตัวอย่างเช่น โครงการนําร่องธนาคารที่ดินจังหวัดเชียงใหม่และจังหวัดลําพูน รวมพื้นที่กว่า 741 ไร่ และการช่วยเหลือแบบกลุ่มจํานวน 12 โครงการ ในพื้นที่ 1,234 ไร่ นอกจากนี้ ยังได้แก้ปัญหาที่ดินของเกษตรกรที่หลุดการจํานองและการฝากขายได้กว่า 2,727 ไร่ รวมถึงการสนับสนุนให้ชุมชนจัดการที่ดินร่วมกันทั้งที่ดินทํากินและที่ดินอยู่อาศัยในรูปแบบโฉนดชุมชนด้วย
นางสาวรัชดากล่าวต่อว่า ในภาพรวม รัฐบาลโดยคณะกรรมการที่ดินแห่งชาติ (คทช.) ได้สั่งการให้จังหวัดต่าง ๆ เร่งสํารวจการจัดการที่ดินทํากินให้ชุมชน มุ่งเป้าสํารวจที่ดินแปลงสาธารณะที่ยังไม่มีหนังสือสําคัญสําหรับที่หลวง (น.ส.ล.) และทําการออก น.ส.ล. เพื่อทําให้ทราบขอบเขตที่แน่นอน สามารถจัดสรรที่ดินทํากินทุกประเภทให้กับประชาชนกลุ่มเป้าหมายในพื้นที่ ส่วนอีกนโยบายสําคัญคือโครงการเดินสํารวจออกโฉนดที่ดินให้กับประชาชนที่อยู่ในเขตป่าสงวนหรือเขตอุทยานแต่เป็นที่ดินว่างเปล่าไม่ใช่ที่ดินอนุรักษ์ถ้าประชาชนใช้ทํากินถือครองจริง จะมีการส่งเจ้าหน้าที่สํารวจรังวัดและออกน.ส.3น.ส.3ก.เพื่อเร่งรัดการออกโฉนดที่ดินให้ได้มากที่สุด
รัฐบาลไทย-ข่าวทำเนียบรัฐบาล-“ชัยวุฒิ” เผย นายก ชื่นชม บิทคับ เล็งหนุนไทยเกาะเทรนด์บล็อกเชนเพิ่มโอกาส ศก.ดิจิทัล
วันอังคารที่ 8 มีนาคม 2565
“ชัยวุฒิ” เผย นายก ชื่นชม บิทคับ เล็งหนุนไทยเกาะเทรนด์บล็อกเชนเพิ่มโอกาส ศก.ดิจิทัล
“ชัยวุฒิ” เผย นายก ชื่นชม บิทคับ เล็งหนุนไทยเกาะเทรนด์บล็อกเชนเพิ่มโอกาส ศก.ดิจิทัล
“ชัยวุฒิ”รมว.ดีอีเอสเผยนายกรัฐมนตรีสนใจให้เยี่ยมชมบริษัทบิทคับสตาร์ทอัพไทยมูลค่าหลักพันล้านดอลล์ศึกษาแนวทางหนุนไทยเกาะติดเทคโนโลยีบล็อกเชนส่งเสริมโอกาสประเทศในกระแสเศรษฐกิจดิจิทัลขณะที่ท๊อปจิรายุสปลื้มนายกรัฐมนตรีสนใจบิทคับ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(7มี.ค. 65)ได้เดินทางไปเยี่ยมชมสํานักงานใหญ่กลุ่มบริษัทบิทคับ(Bitkub)พร้อมกับคณะผู้บริหารกระทรวงฯเนื่องจากเห็นถึงความสําเร็จของBitkubผู้ให้บริการแพลตฟอร์มซื้อขายสินทรัพย์ดิจิทัลของไทยที่เติบโตจากการเป็นสตาร์ทอัพด้านCrypto Currencyจนก้าวขึ้นมาเป็นสตาร์ทอัพระดับยูนิคอร์นด้วยมูลค่าธุรกิจหลักพันล้านดอลลาร์สหรัฐ
ทั้งนี้ในระหว่างการเยี่ยมชมนายวิชัยทองแตง ประธานกรรมการบริษัท บิทคับเวิลด์เทคจํากัด   กล่าวว่าเราเชื่อในBlockchainหรือสิ่งที่คณะกรรมการไซเบอร์ในไม่กี่วันที่ผ่านมาผมคิดว่ามันโดนใจคนทั้งประเทศโดยเฉพาะอย่างยิ่งสําหรับผมผมมองในเชิงธุรกิจพร้อมๆกันเราต้องปลูกฝังคุณธรรมลงไปด้วยเวลาเราสอนคนรุ่นใหม่ให้เรียนรู้เรื่องเทคโนโลยีวันนี้ก็เลยเดินสายร่วมกับบิทคับในคราวที่แล้วได้มีโอกาสได้เล่าให้กับท่านรัฐมนตรีฟังแล้วท่านก็ว่าน่าจะเป็นแนวทางที่จําทําให้ประเทศนอกจากจะเน้นความเจริญรุ่งเรืองยังช่วยรักษาระบบคุณธรรมของบ้านเราไว้
นอกจากนี้นายจิรายุสทรัพย์ศรีโสภา ผู้ก่อตั้งเเละประธานเจ้าหน้าที่บริหารบริษัทบิทคับเเคปปิตอลกรุ๊ปโฮดดิ้งส์จํากัดเปิดเผยว่าแผนธุรกิจระยะยาวว่าภายในไม่ถึงอีก5ปีข้างหน้าจะพยายามก้าวไปสู่การสร้างให้เกิดเป็นโครงสร้างพื้นฐานดิจิทัลที่จะมีความสําคัญต่อเศรษฐกิจดิจิทัลและรู้สึกยินดีที่รัฐบาลโดยท่านนายกรัฐมนตรีพลเอกประยุทธ์จันทร์โอชาและรมว.ดีอีเอสเห็นถึงความสําคัญของเทคโนโลยีด้านบล็อกเชนที่จะเป็นโครงสร้างสําคัญทําให้เกิดเทคโนโลยีใหม่ๆมากมายในอนาคตได้แก่เมตาเวิร์สรวมถึงเทคโนโลยีเสมือนอย่างเช่นARและVRเป็นต้น
“วันนี้ได้มาพูดคุยกับผู้บริหารของBitkubทําให้เกิดความมั่นใจว่าจะเป็นธุรกิจที่เติบโตและสร้างประโยชน์ให้กับเศรษฐกิจดิจิทัลได้อย่างดีเยี่ยมในอนาคตและรัฐบาลก็ต้องสนับสนุนอย่างเต็มที่เพื่อให้แพลตฟอร์มต่างๆในด้าน Blockchain, NFT, Crypto Currencyเป็นรากฐานที่สําคัญที่จะส่งเสริมเศรษฐกิจดิจิทัลของประเทศไทยให้เจริญเติบโตต่อไปในอนาคต”นายชัยวุฒิกล่าว
***********
รัฐบาลไทย-ข่าวทำเนียบรัฐบาล-รมว.พม. ยืนยันจัดหาบ้านที่คนไทยสามารถรับภาระได้ สอดคล้องแนวคิด UN "ไม่ทิ้งใครไว้ข้างหลัง" ระหว่างร่วมงาน WUF 11 ที่โปแลนด์ ด้านอียิปต์รับเป็นเจ้าภาพครั้งต่อไปในปี 2024
วันจันทร์ที่ 4 กรกฎาคม 2565
รมว.พม. ยืนยันจัดหาบ้านที่คนไทยสามารถรับภาระได้ สอดคล้องแนวคิด UN "ไม่ทิ้งใครไว้ข้างหลัง" ระหว่างร่วมงาน WUF 11 ที่โปแลนด์ ด้านอียิปต์รับเป็นเจ้าภาพครั้งต่อไปในปี 2024
รมว.พม. ยืนยันจัดหาบ้านที่คนไทยสามารถรับภาระได้ สอดคล้องแนวคิด UN "ไม่ทิ้งใครไว้ข้างหลัง" ระหว่างร่วมงาน WUF 11 ที่โปแลนด์ ด้านอียิปต์รับเป็นเจ้าภาพครั้งต่อไปในปี 2024
เมื่อวันที่ 30 มิถุนายน 2565นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)กล่าวถึงแนวทางการจัดหาที่อยู่อาศัยให้กับประชาชนในระหว่างการเข้าร่วมการประชุม World Urban Forum ครั้งที่ 11 (WUF 11) ณ สาธารณรัฐโปแลนด์ ว่า รัฐบาลไทยเห็นถึงความสําคัญของการมีบ้าน ซึ่งเป็นส่วนหนึ่งของคุณภาพชีวิตที่ดี กระทรวง พม. จึงมีความมุ่งมั่นให้ประชาชนทุกคนสามารถมีที่อยู่อาศัยที่สามารถรับภาระได้ ซึ่งที่ผ่านมา ตนได้พลิกโฉมการทํางานด้านที่อยู่อาศัย โดยหันมามุ่งเน้นการทํากําไรเชิงสังคมมากกว่าตัวเงิน และให้คนจนและคนรายได้น้อยได้มีโอกาสมีบ้าน ซึ่งตนเชื่อมั่นว่า การมีบ้านทําให้คนมีความมั่นคงทางชีวิตและจิตใจ สามารถช่วยสร้างครอบครัวที่อบอุ่น และลดการเกิดปัญหาทางสังคม ซึ่งเป็นภารกิจสําคัญของกระทรวง พม. เช่นกัน
นายจุติกล่าวต่อไปว่า สําหรับการประชุม WUF ครั้งนี้ ตนได้แสดงผลงานและแลกเปลี่ยนแนวคิดด้านการพัฒนาที่อยู่อาศัยและเมืองของไทยกับนานาประเทศ รวมถึงหารือกับ Executive Director ของ UN - Habitat หรือ โครงการตั้งถิ่นฐานมนุษย์แห่งสหประชาชาติ เกี่ยวกับความร่วมมือระหว่างไทยกับ UN - Habitat ทั้งนี้ การดําเนินการของไทย สอดคล้องกับแนวคิดไม่ทิ้งใครไว้ข้างหลัง (Leaving no one behind) ของสหประชาชาติ ซึ่งรัฐบาลไทยให้ความสําคัญ
นายจุติ กล่าวเพิ่มเติมว่า ช่วงบ่ายวันเดียวกัน ได้มีพิธีปิดการประชุม WUF ครั้งที่ 11 อย่างเป็นทางการ โดยสาธารณรัฐโปแลนด์ ในฐานะเจ้าภาพจัดการประชุม WUF ครั้งที่ 11 จะส่งไม้ต่อให้สาธารณรัฐอาหรับอียิปต์เป็นเจ้าภาพจัดการประชุม WUF ครั้งที่ 12 ณ กรุงไคโร ในปี ค.ศ. 2024 (พ.ศ. 2567) ต่อไป
รัฐบาลไทย-ข่าวทำเนียบรัฐบาล-เคาะ! “มาตรการสินเชื่ออิ่มใจ" หนุนผู้ประกอบการร้านอาหาร - เครื่องดื่ม
วันพุธที่ 7 กรกฎาคม 2564
เคาะ! “มาตรการสินเชื่ออิ่มใจ" หนุนผู้ประกอบการร้านอาหาร - เครื่องดื่ม
....
“มาตรการสินเชื่ออิ่มใจ” อีกหนึ่งมาตรการดี ๆ ที่รัฐบาลกําหนดออกมาล่าสุดเพื่อช่วยเหลือผู้ประกอบการร้านอาหารหรือเครื่องดื่มที่ได้รับผลกระทบจากการสถานการณ์การแพร่ระบาดของโรคโควิด-19 ระลอกใหม่ ให้มีสภาพคล่องที่เพียงพอ ลดการพึ่งพาสินเชื่อนอกระบบ
.
รัฐบาลไทย-ข่าวทำเนียบรัฐบาล-สธ.แจงคลิปชะลอฉีดวัคซีนโควิดเป็นเรื่องเก่าที่นำมาบิดเบือนให้ต่อต้านวัคซีน ย้ำวัคซีนปลอดภัย ลดโอกาสป่วยหนักและเสียชีวิต ขอให้รีบไปฉีดเข็มกระตุ้น
วันอังคารที่ 22 มีนาคม 2565
สธ.แจงคลิปชะลอฉีดวัคซีนโควิดเป็นเรื่องเก่าที่นํามาบิดเบือนให้ต่อต้านวัคซีน ย้ําวัคซีนปลอดภัย ลดโอกาสป่วยหนักและเสียชีวิต ขอให้รีบไปฉีดเข็มกระตุ้น
โฆษกกระทรวงสาธารณสุข แจงคลิปแถลงข่าวชะลอฉีดวัคซีนแอสตร้าเซนเนก้า เป็นของเก่าที่มีผู้นํามาแชร์พร้อมข้อความบิดเบือนให้เข้าใจผิดว่าวัคซีนไม่ปลอดภัย ย้ําอย่าแชร์ต่อ วัคซีนทุกชนิดที่ไทยใช้ปลอดภัยและมีประสิทธิภาพ
โฆษกกระทรวงสาธารณสุข แจงคลิปแถลงข่าวชะลอฉีดวัคซีนแอสตร้าเซนเนก้า เป็นของเก่าที่มีผู้นํามาแชร์พร้อมข้อความบิดเบือนให้เข้าใจผิดว่าวัคซีนไม่ปลอดภัย ย้ําอย่าแชร์ต่อ วัคซีนทุกชนิดที่ไทยใช้ปลอดภัยและมีประสิทธิภาพ ควรรีบฉีดเข็มกระตุ้นเพิ่มภูมิคุ้มกันก่อนกลับบ้านช่วงสงกรานต์
วันนี้ (22 มีนาคม 2565) นพ.รุ่งเรือง กิจผาติ หัวหน้าที่ปรึกษาระดับกระทรวงและโฆษกกระทรวงสาธารณสุขกล่าวว่า ขณะนี้มีการนําคลิปการแถลงข่าวของกระทรวงสาธารณสุขเกี่ยวกับการชะลอฉีดวัคซีนแอสตร้าเซนเนก้าในประเทศไทยมาส่งต่ออีกครั้ง พร้อมข้อความบิดเบือนให้เข้าใจผิดว่ารัฐบาลประกาศให้ชะลอการฉีดวัคซีนเนื่องจากมีสารพิษและสิ่งแปลกปลอมทําให้ร่างกายเกิดผลกระทบตามมา จึงขอทําความเข้าใจว่า การแถลงข่าวดังกล่าวเป็นเหตุการณ์เมื่อวันที่ 12 มีนาคม 2564 ที่กระทรวงสาธารณสุขชะลอการฉีดวัคซีนแอสตร้าเซนเนก้าในผู้สูงอายุ 60 ปีขึ้นไป เพื่อรอผลการตรวจสอบเรื่องการเกิดลิ่มเลือดอุดตันในหลอดเลือดดําของประเทศในแถบยุโรป ซึ่งต่อมาได้ข้อสรุปว่าวัคซีนแอสตร้าเซนเนก้ามีความปลอดภัย และภาวะดังกล่าวส่วนใหญ่เกิดในคนยุโรปไม่ค่อยพบในคนเอเชีย จึงดําเนินการฉีดวัคซีนแอสตร้าเซนเนก้าให้แก่คนไทยต่อเนื่องมาจนถึงปัจจุบัน
"ปัจจุบันมีการฉีดวัคซีนโควิด 19 รวมแล้วกว่า 127 ล้านโดส พบว่ามีประสิทธิภาพ ประสิทธิผล และความปลอดภัยสูง การนําข้อมูลเก่ามาบิดเบือนให้เกิดการเข้าใจผิดแสดงถึงเจตนาที่ต้องการต่อต้านไม่ให้ประชาชนฉีดวัคซีนซึ่งทําให้เสียโอกาสและอาจเป็นอันตรายถึงชีวิตได้หากเกิดการติดเชื้อ จึงขอให้ประชาชนอย่าแชร์คลิปดังกล่าวต่อ เพื่อไม่ให้มีผู้หลงเชื่อจนไม่ไปรับวัคซีน" นพ.รุ่งเรืองกล่าว
นพ.รุ่งเรืองกล่าวต่อว่า ขณะนี้ยังต้องเร่งฉีดวัคซีนเพื่อสร้างความปลอดภัย ลดอัตราการติดเชื้อ ป่วยรุนแรงและเสียชีวิต จึงขอเชิญชวนประชาชนที่ยังไม่ได้รับวัคซีนเลยให้มารับวัคซีน ส่วนผู้ที่รับวัคซีน2 เข็มเกิน 3 เดือนไปแล้ว ให้มารับวัคซีนเข็มกระตุ้นเพื่อเพิ่มภูมิคุ้มกัน โดยเฉพาะผู้สูงอายุที่เป็นกลุ่มเสี่ยงอาการรุนแรงและเสียชีวิตจะช่วยให้การเดินทางกลับภูมิลําเนาช่วงสงกรานต์นี้มีความปลอดภัยจากโรคโควิด 19 เพิ่มขึ้น โดยทุกคนยังต้องเข้มมาตรการป้องกันตนเองสูงสุด และขอให้มีการตรวจหาเชื้อด้วย ATK ก่อนเดินทาง
********************************************** 22 มีนาคม 2565
รัฐบาลไทย-ข่าวทำเนียบรัฐบาล-อ่านเลย! ประเทศไหนโทษหนักห้ามนำเข้าผลิตภัณฑ์กัญชา - กัญชง
วันจันทร์ที่ 4 กรกฎาคม 2565
อ่านเลย! ประเทศไหนโทษหนักห้ามนําเข้าผลิตภัณฑ์กัญชา - กัญชง
รองโฆษกรัฐบาลย้ําเตือน ปชช. ห้ามพกนําผลิตภัณฑ์จากกัญชง กัญชา ติดตัวเข้าต่างประเทศ ขอให้ระมัดระวังการรับฝากสิ่งของด้วย กต.รวมบทลงโทษ 25 ประเทศ
วันนี้ (4 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี ย้ําเตือนประชาชนคนไทยห้ามนําเข้า กัญชา กัญชง หรือผลิตภัณฑ์ที่มีส่วนประกอบของพืชชนิดดังกล่าวไปยังต่างประเทศ ยืนยันรัฐบาลปลดล็อกกัญชากัญชงเพื่อประโยชน์ทางด้านการแพทย์และเศรษฐกิจ ซึ่งมีผลบังคับใช้เฉพาะในประเทศไทยเท่านั้น ขอให้ผู้ที่ใช้ผลิตภัณฑ์ หรือยา ที่มีส่วนผสมของกัญชา ตลอดจนมีส่วนต่าง ๆ ของกัญชา กัญชงในครอบครอง ที่จะเดินทางไปต่างประเทศตรวจสอบกฎหมายของประเทศปลายทางเกี่ยวกับข้อกําหนด การอนุญาต ข้อห้ามโดยละเอียด หากพกติดตัวไปจะได้รับโทษ โดยทางกระทรวงการต่างประเทศได้รวบรวมข้อมูล ดังนี้
อินโดนีเซีย ปรับขั้นต่ํา 1 พันล้านรูเปียห์ โทษจําคุก 5 ปี - ตลอดชีวิต หรือโทษสูงสุดประหารชีวิต
ญี่ปุ่น โทษจําคุกไม่เกิน 7 ปี (กรณีนําเข้า/ส่งออก) โทษจําคุกไม่เกิน 10 ปี และปรับไม่เกิน 3 ล้านเยน (กรณีจําหน่าย)
เวียดนาม โทษปรับ 5,000,000 - 500,000,000 เวียดนามด่ง โทษจําคุกตลอดชีวิต หรือโทษสูงสุดประหารชีวิต เนปาล  โทษจําคุกตั้งแต่ 1 เดือน - 10 ปี โทษปรับ 2,000- 900,000 รูปี
เกาหลีใต้ โทษจําคุก 5ปีขึ้นไป หรือตลอดชีวิต (กรณีลักลอบนําเข้า) โทษจําคุกอย่างน้อย 1 ปี (กรณีปลูก/จําหน่าย) โทษจําคุกไม่เกิน 5 ปี และถูกเนรเทศห้ามเดินทางเข้าเกาหลีใต้อีก (กรณีครอบครองหรือเสพ)
สิงคโปร์ โทษจําคุกไม่เกิน 10 ปี ปรับไม่เกิน 20,000 ดอลลาร์สิงคโปร์ หรือทั้งจําทั้งปรับ (กรณีครอบครองหรือเสพ) โทษประหารชีวิต (กรณีลักลอบค้า/นําเข้า/ส่งออก) โทษจําคุก 5-14 ปี หรือปรับ หรือทั้งจําและปรับ
จอร์แดน,อิรัก,ปาเลสไตน์ โทษอย่างรุนแรงตามกฎหมายท้องถิ่น (กรณีครอบครองหรือเสพ)
บรูไนฯ โทษจําคุกอย่างต่ํา 20 ปี สูงสุด 30 ปี และโบย 15 ครั้ง หรือโทษประหารชีวิต (กรณีลักลอบนําเข้า)
กัมพูชา โทษปรับ 100 ล้านเรียล โทษสูงสุดจําคุกตลอดชีวิต
ออสเตรเลีย โทษจําคุกและปรับ (กรณีนําเข้ากัญชา) หมายเหตุ: บุคคลทั่วไปสามารถนําเข้ากัญชงได้เฉพาะบางรายการ และ
เซเนกัล, โกตดิวัวร์,บูร์กินาฟาโซ, กินี, กินี-บิสเซา,มาลี, แกมเบีย, เซียร์ราลีโอน,โตโก, กาบอง, กาบูร์เวร์ดี,ไลบีเรีย, ไนเจอร์ โทษตามกฎหมายประเทศนั้น ๆ ทั้งจําคุกและปรับ
“นอกจากกัญชา กัญชงแล้ว ขอให้ประชาชนคนไทยระมัดระวังการรับฝากสิ่งของผิดกฎหมายเข้าไปในประเทศต่าง ๆ ด้วย ห้ามรับฝากสิ่งของจากผู้อื่นโดยเด็ดขาด แม้กระทั่งญาติพี่น้องขอให้ตรวจสอบสิ่งของที่ฝากอย่างละเอียด เพื่อไม่ตกเป็นเหยื่อของขบวนการค้ายาเสพติด ซึ่งแต่ละประเทศกําหนดโทษไว้อย่างชัดเจน พลเอก ประยุทธ์ จันทร์โอชา นายกรัฐมนตรีย้ําชัดหลังจากที่ประมวลกฎหมายยาเสพติดบังคับใช้ ขอให้ผู้บริหารส่วนราชการทุกท่านทําความเข้าใจกฎหมายใหม่ ร่วมกันขับเคลื่อนสร้างความพร้อม มีแผนขั้นตอนในการทํางาน ติดตามแก้ไขปัญหาในระยะเปลี่ยนผ่านกฎหมาย นําประมวลกฎหมายยาเสพติดไปใช้อย่างเป็นรูปธรรม มีความชัดเจน” นางสาวรัชดาฯ กล่าว
............................
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เป็นประธานเปิดโครงการอบรม "หลักสูตร การบังคับคดีสำหรับเจ้าพนักงานบังคับทางปกครอง" รุ่นที่ ๓ ผ่านระบบการประชุมทางไกล (Video Conference)
วันพุธที่ 18 สิงหาคม 2564
ปลัดกระทรวงยุติธรรม เป็นประธานเปิดโครงการอบรม "หลักสูตร การบังคับคดีสําหรับเจ้าพนักงานบังคับทางปกครอง" รุ่นที่ ๓ ผ่านระบบการประชุมทางไกล (Video Conference)
ปลัดกระทรวงยุติธรรม เป็นประธานเปิดโครงการอบรม "หลักสูตร การบังคับคดีสําหรับเจ้าพนักงานบังคับทางปกครอง" รุ่นที่ ๓ ผ่านระบบการประชุมทางไกล (Video Conference)
ในวันพุธที่ ๑๘ สิงหาคม ๒๕๖๔ เวลา ๑๓.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานเปิดการอบรมโครงการบังคับคดีสําหรับเจ้าพนักงานบังคับทางปกครอง รุ่นที่ ๓ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นางอรัญญา ทองน้ําตะโก อธิบดีกรมบังคับคดี นายเกิดโชค เกษมวงศ์จิตร รองอธิบดีกรมบังคับคดี พร้อมด้วยคณะผู้บริหารและผู้เข้ารับการอบรม จํานวน ๙๖ คน เข้าร่วมฯ
โครงการจัดอบรมดังกล่าวฯ กําหนดจัดขึ้น ระหว่างวันที่ ๑๖ - ๒๗ สิงหาคม ๒๕๖๔ โดยมีวัตถุประสงค์เพื่อให้ผู้เข้ารับการอบรมที่จะต้องทําหน้าที่เป็นเจ้าพนักงานบังคับทางปกครอง ได้มีความรู้ในด้านการบังคับคดี และนําความรู้ที่ได้รับไปใช้ในการปฏิบัติงานในการบังคับตามคําสั่งทางปกครองที่กําหนดให้ชําระเงินได้อย่างถูกต้องตามกฎหมายและมีประสิทธิภาพยิ่งขึ้น